relativ risiko
Store norske leksikon,Samfunn,Samfunnsfag,Forskningsmetode
Relativ risiko er et tall som angir forholdet mellom sannsynligheten for at en hendelse skal inntreffe i en bestemt gruppe, og sannsynligheten for at denne hendelsen skal inntreffe i en annen gruppe.
Relativ risiko skiller seg fra absolutt risiko, som er sannsynligheten for at et fenomen, som for eksempel sykdom eller død, forekommer i befolkningen som helhet. I medisin I medisinsk sammenheng brukes begrepet relativ risiko for eksempel om forholdet mellom sannsynlighet for sykdom eller død hos personer som har vært eksponert for et mulig sykdomsfremkallende fenomen, og tilsvarende sannsynlighet hos dem som ikke har vært eksponert for fenomenet. Dersom forekomsten av sykdom i en gruppe som er blitt utsatt for et giftstoff, er 20 prosent, og 10 prosent i en sammenlignbar del av befolkningen som ikke har vært utsatt for giftstoffet, vil relativ risiko være 0,20/0,10 = 2,0. Les mer i Store norske leksikon forskning risiko odds ratio